OpenLLM-France/wikimedia huggingface dataset:
# Augusta La Torre

Augusta Deyanira La Torre Carrasco (1946ko abuztuaren 29a - 1988ko azaroaren 14a) Camarada Norah izenez ezagunagoa, perutar iraultzailea izan zen, Sendero Luminosok buru zuen bigarrena. Abimael Guzmanengan, bere senar eta talde iraultzaile terroristaren sortzailearengan, eragina izan zuen, erakundearen barruan eta bere ekintza militanteetan emakumeen parte-hartzearen berdintasuna ezartzeko.

## Bizitza pertsonala eta parte-hartze politikoa

Augusta La Torre Huantan jaio zen 1946an, leinu politiko handiko familia batean. Carlos La Torre Córdova eta Delia Carrasco Alderdi Komunistako buruzagiaren alaba izan zen
   Agustuaren familian jarduera politikoa, alderdiaren afiliazioa eta Peruko Estatuaren aurkako protesta ohiko kontuak izan ziren, eta, beraz, ez da harritzekoa bera ere politika erradikaletan sartzea.
Peruko Alderdi Komunistarekin bat egin zuen 1962an, 17 urte zituela. Abimael Guzmán filosofiako irakaslea ezagutu zuen gurasoen bidez. Guzmán ohiko gonbidatu zen Ayacuchoko etxean, eta La Torreren aitarekin elkartzen zen politikaz hitz egiteko. 1964ko otsailean Guzmanekin ezkondu zen. Augustak, halaber, Guzman bultzatu zuen 1965ean Ayacuchon Peruko Emakumeen Mugimendu Herritarra ezartzeko.Aktiboa zen Bandera Gorria erakunde politiko maoistan eta Peruko Herri Sorospena sortzen lagundu zuen

## Sendero Luminoso

Augusta Sendero Luminoso sortzen laguntzeko elementu baliotsua izen zen Guzmanentzat. 1980ko abenduaren 24an zuzendu zuen lehen mendi-erasoa. Guzmanekin ezkutatu zen 1978an, eta 1988ko azaroan hil zen. Hala eta guztiz ere, haren heriotzaren arrazoiak ez dira oraindik argitu; izan ere, haren gorpua desagertu egin zen taldekideek zaindu ondoren, eta ez zen modu frogagarrian finkatu suizidioa, gaixotasuna edo hilketa izan zen, ez dakigu non dagoen lurperatuta. Guzmanen bigarren emazteak, Elena Iparragirrek, Senderoren bigarrenak ordezkatu zuen.

## Erreferentziak

* ↑ Diamond, M.J., Women and Revolution: Global Expressions, Springer, 1998, p309, ISBN 0-7923-5182-7
* ↑ Bloody Peruvian terrorist also had fuzzy side, Latin American Herald Tribune, 2008, recuperado el 6 de enero de 2009
* 1 2 Nathanial C. Nash, "Lima Journal; Shining Path Women: So Many and So Ferocious" New York Times, 22 de setiembre de 1992
* ↑ Peru: Information on Augusta La Torre, wife of Abimael Guzmán, Immigration and Refugee Board of Canada, PER12684, 1 de enero de 1993
* ↑ Mahan, Sue and Pamala L. Griset, Terrorism in Perspective, p 253-4.
* ↑ Pierina Pighi Bel 2020, Quién fue la camarada Norah, la mujer que hasta su misteriosa muerte fue la más poderosa del sanguinario grupo Sendero Luminoso, BBC Mundo
* ↑ Terrorism Today by Christopher C. Harmon, p 216.
* ↑ "Líder de Sendero Luminoso fue condenado a cadena perpetua," Cooperativa.cl, 13 de octubre de 2006

## Kanpo estekak

* BBC Mundo: ¿Quién fue la Camarada Norah
* Peru: Information on Augusta La Torre, wife of Abimael Guzmán (Ingelesez)
* Funeral de la Camarada Norah
* Versiones sobre su vida y muerte
* Datuak: Q4821003
* Multimedia: Augusta La Torre / Q4821003
# Augusta Stowe-Gullen

Ann Augusta Stowe-Gullen (Mount Pleasant, Kanada, 1857ko uztailaren 27a - Toronto, 1943ko irailaren 25a) Kanadako medikua, hitzaldi-maisua eta sufragista zen. Kanadako medikuntza fakultate bateko lehen emakume graduatua izan zen.

## Biografia
### Gaztaroa eta prestakuntza

Augusta Stowe-Gullen Emily Stoweren (Kanadako lehen emakume medikua) eta Jean Fiuscia Michael Heward Stoweren alaba zen.
1879an, Mediku eta Zirujauen Elkargoko sarrera-azterketa pasatu zuen. Ondoren, Victoria de Toronto Unibertsitateko Medikuntza Fakultatean ikasteko baimena izan zuen, eta 1883an graduatu zen.

### Ibilbide medikoa eta militantzia

Augusta Stowe-Gullenek bere ama Emily Stowe medikuari Women's College Hospital sortzen lagundu zion, 1883an. Barrett doktoreari (Kanadara immigratutako mediku ingelesa) eta beste pertsona ospetsu batzuei dei egin zien, eta Ontario Medical College for Women sortu zuten, Women's College Hospitalekin bat egin zuena, eta han irakatsi zuen.
1892tik 1896ra Torontoko Eskola Kontseiluan hautatu zuten, eta Ontario estatuak baimendu baino askoz lehenago ireki zitzaizkien ateak emakumeei.
1903tik aurrera, lehendakari izan zen Dominion Women's Enfranchisement Association elkartean, emakumeen boto-eskubidearen aldeko elkartea, bere amak sortua 1889an. Elkartea, 1907an, Canadian Suffrage Association bihurtu zen, eta 1911n utzi zuen lehendakaritza.
Kanadako Mediku eta Zirujauen Elkargoko kide ere bazen, National Council of Womenen sortzaileetako bat eta Torontoko Unibertsitateko Senatuko kide ere bai. 1935ean, Britainiar Inperioko Ordena jaso zuen.
Ezaguna da bere aipamenagatik: “When women have a voice in national and international affairs, wars will cease forever» (Emakumeek gai nazionaletan eta nazioartekoetan ahotsa izango dutenean, gerrak betiko amaituko dira)

## Erreferentziak

* Artikulu hau, osorik edo zatiren batean, {{{hizkuntza}}} Wikipediako «Augusta Stowe-Gullen» artikulutik itzuli da. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* ↑ (Ingelesez) «Ann Augusta Stowe-Gullen» www.thecanadianencyclopedia.ca (Noiz kontsultatua: 2024-03-12).
* ↑ Smith, Kathleen. (1982). «Dr. Augusta Stowe-Gullen: a pioneer of social conscience» Canadian Medical Association Journal 126: 1465-1467...

## Ikus, gainera

* Emakumea medikuntzan
* Suffragette
* Sufragisten zerrenda
* Sufragisten zapia
* Suffragette filma
* Emakumeen sufragismoa

## Kanpo estekak

* Torontoko Unibertsitateko Victoria liburutegiko Ann Augusta Stowe-Gullen funtsa
* Kanadako bildumak - Emakume mediko aitzindariak
* Hitzorduak
* Datuak: Q765794
* Multimedia: Augusta Stowe-Gullen / Q765794
# Apario

Apario, Bizkaia probintzian topa dezakegun euskal mendia da. Apario mendia, 406 altuera duen eta Bizkaia probintzian topatzen den mendi bat da.
Mendi hontara ondorengo igoera puntuetatik igo daiteke: Lemoa, Bedia.

## Kanpo estekak

Apario, http://www.euskal-herria.org/.
# Aparizio

Aparizio euskal abizen bat da. Gaztelaniaz Aparicio grafiarekin idazten da, eta batez ere hala barreiatua dago munduan zehar. Katalanezko idazkera Aparici da

## Jatorria eta esanahia

Aparizio abizena latineko Apparitio izenetik dator, erdi aroan Epifania jaiari izen hori ematen zioten. Izen hori aipaturiko jai egunean jaiotakoei ipintzen zieten (Urtarrilaren 6an).
Abizen honen lehenengo etxeak Bizkaiko Enkarterrietan kokatuta egon ziren. Etxe hauek harresi handiak zituzten. Moroen erasoei, gertatzekotan, aurre egiteko benetako gotorlekuak ziren. Pelaio errege asturiarra Covadongan babestuta zegoela aditu zutenean, Bizkaiko Enkarterrietatik Asturiaseko mendietara joan ziren, Iberiar penintsulako inbasore musulmanen aurkako armada antolatzeko asmoz. Beraz, Bizkaiko Aparizioek, Pelaioren ondoan, moroen aurkako batailetan borrokatu zuten.

## Pertsonen deitura
### Literatura, musika, artea

* José Aparicio Inglada, (1773-1838), espainiar margolaria.
* Juan Manuel Aparicio (Makoki), euskal musikagilea.

### Zinema, telebista

* Rafaela Aparicio (1906-1996), espainiar aktorea.

### Besterik

* Iñaki Albisu Aparizio, Donostiar arkitektoa.

## Leku izena

* Aparicio, Argentinako Buenos Airesko probintziako herria.

## Erreferentziak

* ↑ Euskaltzaindiak, euskara baturako, Aparizio onartu du deitura horren grafiatzat. Ikus Euskal Onomastikaren Datutegia.

## Kanpo estekak

* Datuak: Q8202296
* Multimedia: Aparicio (surname) / Q8202296
# Apartamentu

Apartamentu gela bat edo biz eta garbigelaz osatutako etxebizitza da. Normalean, etxe arrunt bat baino txikiagoa da eta hirietan pisutan eraikitzen dituzte, apartamentu-eraikinak osatuz. Batzuetan erabilera turistikoa dute eta, horrelakoetan, apartamentu turistiko diete.

## Erreferentziak

* ↑ Harluxet Hiztegi Entziklopedikoa. Apartamentu. .

## Kanpo estekak

* Datuak: Q188507
* Multimedia: Apartment buildings / Q188507
# Aparicio

Aparicio Buenos Airesko probintziako Coronel Dorregoko herri argentinar bat da.

## Biztanleria

80 biztanle ditu (INDEC, 2010), aurreko erroldaren 111 biztanleekin alderatuta (INDEC, 2001) %28ko jaitsiera da.

## Toponimia

Francisco Aparicio tren geltokia eraiki zuten lursailaren emailearen oroimenean.

## Historia

Tren geltokia irekitzeak, 1891ko abenduaren 2an, herriaren eraketa ekarri zuen eta 500 biztanle izatera heldu zen. Trenbideen ondorengo etenaldiak ondorioztatu du beherakada demografikoa.

## Kanpo estekak

* Datuak: Q5700914
# Aparicio Méndez

Aparicio Méndez Manfredini ( Rivera, 1904ko abuztuaren 24a - Montevideo, 1988ko ekainaren 27a) Uruguaiko abokatu eta politikari bat izan zen, 1976 eta 1981 artean diktadorea izan zena.

## Kanpo estekak

* Datuak: Q471275
* Multimedia: Aparicio Méndez / Q471275
# Aparkaleku

Aparkalekua ibilgailuak aparkatu edo uzteko bereziki diseinatua dagoen gune edo solairua da. Lurzoruaren mailan edota solairu ugariz osatua egon liteke, baita lurazpian ere.

## Kanpo estekak

* Datuak: Q267917
* Multimedia: Parking / Q267917
# Arthabaska

Arthabaska Quebeceko konderriko eskualde-udalerria da, Kanadan. Centre-du-Québec eskualdean dago, hiriburua Victoriaville da eta bere sorrera 1982ko urtarrilaren 1an izan zen.

## Kanpo estekak

* Datuak: Q707993
* Multimedia: Arthabaska Regional County Municipality / Q707993
# Arthanolatze

Arthanolatze edo Arthanolatzegaina (Alguntza eta Latzegaina izenekin baita ezagutua), bere 1.530m-rekin Harsüdürra mendilerroko mendirik altuena da eta Zuberoan kokaturik dago eta Nafarroa Behereko mugatik hurbil.

## Ikus, gainera

* Zuberoako mendien zerrenda

## Kanpo estekak

* Datuak: Q12254211
# Artezle

Erregidorea edo artezlea platoan egin behar diren lan guztien arduraduna da, beste modu batera esanda, errealizadorearen begiak, belarriak eta ahoa da.
Iñaki Imazek honakoa adierazi zuen Nagore Goibururi Argia aldizkarirako emandako elkarrizketan:
   «Errealizadorearen ahotsa bilakatzen gara.»

## Ardurak

* Zuzendariaren eta errealizadorearen aginduak betearaztea
* Ikuskizuna ondo gauzatzen ari dela zaintzea
* Platoko jarduerak eta zereginak koordinatzea
* Produkzioa, errealizazioa, kamera eta aktoreak koordinatzea
* Aurkezle eta aktoreei datuak ematea: non jarri behar duten esan, gelditzen zaien denboraren berri eman, publikoa badago txaloak eskatu...
Jarraian zehaztuko diren ardurak, bereziki antzerkian betetzen dituenak dira, baina beste arloetan oso antzekoak dira.

### Aurreprodukzioa

Atal honetan honakoa da artezleak egin beharrekoa:
* Proiektua lantzea
* Libretoa prestatzea
* Castingetan laguntzea
* Beharrizanen zerrenda prestatzea

### Entseguak

Entseguak entsegu gelan egiten badira, erregidoreak egin beharrekoa izango da:
* Zuzendari eta aktoreei atrezzoarekin laguntzea
* Entseguen denbora markatzea
* Aktoreen sarrerak eta isilune momentuak markatzea
* Informazioa eguneratzea
* Zuzendaritza teknikoa eta produkzio saila koordinatzea eta informatuta mantentzea
* Entseguen ordutegia ezarri eta jakinaraztea, betiere jantzi probekin eta antzekoekin koordinatuz
Entsegua eszenatokian edo emanaldia jazoko den tokian denean aldiz, honakoa izango da artezlearen lana:
* Eszenatokian bertan egongo da
* Aginduak emango ditu argi aldaketari, soinu efektuei... dagokionean

### Emanaldia

Emanaldian edo grabaketan, artezleak dena prest dagoela ziurtatu beharko du. Lan hau teknikariekin batera egingo du. Hasieraren eta gainerako gertaeren abisua emango du eta ezusteko bat egotekotan bere ardura izango da zer egin erabakitzea.

## Garapen historikoa

Tradizionalki antzerkira lotutako lana izan da (orain lan hori oroitarazleak egiten du), baina gaur egun ikus-entzunezko edozein produkziotan daude artezleak.
Lan hau sortu zen garaian, antzerkiko teknikari bakarra zen, behar zuten gainerako guztia aktoreek prestatzen zutelako. Denborak aurrera egin ahala, lana lanbide desberdinetan banatuz joan da, gaur egungo erregidore edo artezlea barne.

### Gaur egun

Piskanaka azaleratzen ari bada ere, orokorrean jendeak ez du artezlearen lana ezagutzen. Izan ere kameraren atzean daude, baina izatez oso garrantzitsua da haien lana.

## Erreferentziak

* ↑ Martin, Uxue. Telegram Web. .
* 1 2 3 «'Erregidorearen lana ez du ezagutzen jendeak'» Argia (Noiz kontsultatua: 2020-05-02).
* ↑ Harluxet Hiztegi Entziklopedikoa. .
* ↑ EiTB. EiTBren Irrati-Telebistako glosarioa. (argitaratze data: 2007-06-05), 3 or. jatorrizkotik artxibatua (artxibatze data: 2007-06-05).
* 1 2 (Gaztelaniaz) Regidor de espectáculo en vivo. 2020-03-02 (Noiz kontsultatua: 2020-05-03).

## Kanpo estekak

* Datuak: Q64825422
# Arth

Arth Suitzako udalerria da. Schwyz kantonamenduan dago, Schwyz barrutia barrutian. 2014an 11,983 biztanle zituen 48,5 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q69742
* Multimedia: Arth / Q69742
Gersau Küssnacht (SZ) Lauerz Steinerberg Walchwil Weggis Vitznau Steinen Zug
# Arthel

Arthel Frantziako udalerria da, Nièvre departamenduan dagoena, Borgoina-Franche-Comté eskualdean. 2013an 86 biztanle zituen.

## Demografia
### Biztanleria

2007an Arthel udalerrian erroldatutako biztanleak 86 ziren. Familiak 44 ziren, horien artean 20 pertsona bakarrekoak ziren (8 bakarrik bizi ziren gizonak eta 12 bakarrik bizi ziren emakumeak), 20 seme-alabarik gabeko familiak ziren eta 4 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 94 etxebizitza zeuden, 44 familiaren etxebizitza nagusia ziren, 38 bigarren erresidentzia ziren eta 12 hutsik zeuden. 93 etxeak ziren eta 1apartamentu bat zen. 44 etxebizitza nagusietatik 30 bere jabearen bizilekua ziren, 7 alokairuan okupaturik zeuden eta 7 doan lagata zeuden; 5 etxek bi gela zituzten, 9 etxek hiru zituzten, 11 etxek lau zituzten eta 19 etxek bost zituzten. 38 etxek euren parking plaza propioa zuten azpian. 22 etxetan ibilgailu bat zegoen eta 16 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Arthel udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 4 | 90-94 | 0 |
| 0 | 85-89 | 4 |
| 0 | 80-84 | 4 |
| 0 | 75-79 | 4 |
| 8 | 70-74 | 0 |
| 4 | 65-69 | 0 |
| 0 | 60-64 | 0 |
| 4 | 55-59 | 8 |
| 4 | 50-54 | 4 |
| 0 | 45-49 | 0 |
| 0 | 40-44 | 0 |
| 4 | 35-39 | 8 |
| 0 | 30-34 | 4 |
| 0 | 25-29 | 0 |
| 0 | 20-24 | 0 |
| 8 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 48 ziren, horien artean 33 aktiboak ziren eta 15 inaktiboak ziren. 33 pertsona aktiboetatik 32 lanean zeuden (15 gizon eta 17 emakume) eta 1 langabezian (1 gizon). 15 pertsona inaktiboetatik 7 erretiraturik zeuden, 3 ikasten zeuden eta 5 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 ibilgailuen saltze eta konpontze enpresa zen eta 1 zerbitzu enpresa zen.
2000. urtean Arthel udalerrian 4 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q640575
* Multimedia: Arthel / Q640575
# Bagola

Bagola Nafarroako mendilerroa, Kakueta eta Atuzkarratz mendilerroekin batera Ezka, Binies eta Zaraitzu ibai-arroak bereizten dituena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12254663
# Bagnères-de-Luchon kantonamendua

Bagnères-de-Luchon kantonamendua Frantziako kantonamendu bat da. Garona Garaia departamenduan dago, Okzitania (eskualdea) eskualdean. Guztira 132 udalerri ditu eta Banhèras de Luishon da bere hiriburua.

## Kanpo estekak

* Datuak: Q524812
# Bagoandieta

Bagoandieta, Nafarroa Garaian dagoen euskal mendia da.
Iretako Gainetik hegoaldera Adiren kateak altuera galdu eta larre zabalek ordezkatzen dituzte pagadiak.
Erliebea ere leundu eta muino eta bizkar leunak jaisten dira Erroko mendaterantz, pinudi itxiz jantzita.

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) Bagoandieta (Mendikat)

## Kanpo estekak

Bagoandieta, http://www.euskal-herria.org/.
# Bagoas

Bagoas (antzinako persieraz: 𐎲𐎦𐎡‎ Bagoi, antzinako grezieraz: Βαγώας Bagōas; K.a. 336an hila) Egiptoko eunukoa izan zen. Artaxerxes III.a Okoren laguntzailea, bere erregea pozoitu eta Arse (K.a. 338) jarri zuen errege. Arse pozoitu eta haren familia hilarazi ondoren Dario III.a Kodomano ezarri zuen errege. Nahi izan zuen hau ere pozoitu, baina Darios konturatu egin zen eta berari edanarazi zion pozoia.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-07-28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q363633
# Bagoaz

    Artikulu hau plataforma ezkertiar bati buruzkoa da; ETB1eko lehiaketa gaitzat duena beste hau da: «Bago!az»
Bagoaz Espainiako Alderdien Legea onartu ondoren Zestoan sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, eta Espainiako Audientzia Nazionalak legez kanpo utzi ez zuen plataformetako bat izan zen. Guztira 777 boto lortu zituen (botoen %38,56) eta 4 zinegotzi. Dena den, alkatzea EAJk lortu zuen zazpi zinegotzi eskuratu zituelako.

## Ikus, gainera

* Espainiako Alderdien Legea

## Kanpo estekak

* Datuak: Q12254664
# Bago

Bago (birmanieraz: ပဲခူးမြို့), lehenago Pegu deitua, Myanmarko hegoaldeko hiria da, Bago eskualdeko hiriburua. Yangondik 91 kilometro ipar-ekialdera dago. 2014an 254.424 biztanle zituen.

## Klima

Datu klimatikoak (Bago, Myanmar (1981–2010)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 31.6 | 34.0 | 36.2 | 38.1 | 34.3 | 30.1 | 29.7 | 29.6 | 30.8 | 30.7 | 32.2 | 31.0 | 32.4 |
| Batez besteko tenperatura minimoa (°C) | 15.8 | 17.2 | 20.2 | 23.1 | 23.4 | 22.7 | 22.7 | 22.6 | 22.8 | 23.0 | 20.9 | 16.9 | 20.9 |
| Euria (mm) | 1.3 | 2.7 | 13.5 | 44.1 | 333.9 | 654.0 | 716.9 | 653.4 | 436.3 | 183.7 | 48.7 | 1.3 | 3089.8 |
| Iturria: Norwegian Meteorological Institute ||||||||||||||

## Erreferentziak

* ↑ Myanmar: Regions, States, Major Cities & Towns - Population. citypopulation.de (Noiz kontsultatua: 2019-12-30).
* ↑ Myanmar Climate Report. Norwegian Meteorological Institute, web.archive.org (Noiz kontsultatua: 2020-1-2).

## Kanpo estekak

* Datuak: Q800122
* Multimedia: Bago, Myanmar / Q800122
# Arkibolta

Arkibolta arku baten bihurgunearen inguruan, arkuaren kanpoaldean, apaingarri bezala jartzen den moldura-multzoa, arku zentrokidez osatua da. Ateetan eta leihoetan izaten da batik bat, eta eraikuntza-ordena bakoitzean ezaugarri bereziak izaten ditu; irudi geometrikoak, landareak, gizakiak edo animaliak azaltzen dira. Arkitektura erromaniko eta gotiko garaiko eraikuntzetan agertu dira arkibolta eder eta aberatsenak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q636008
* Multimedia: Archivolts / Q636008
# Arkidamo III.a

Arkidamo III.a (antzinako grezieraz: Αρχίδαμος), Agesilao II.aren semea, Espartako erregea izan zen K.a. 360 eta K.a. 338 bitartean.
Oraindik printzea zenean Kleonimoren eromenoa (maitale nerabea) izan zen, honen bitartekari izan zelarik bere aitaren aurrean zenbait lege kontutan, Atenasekin zuen norgehiagoka bizituz.
Espartar armada lideratu zuen bai bere erregealdian baita honen aurretik ere. Arkidamo espartar armadaren buru izan zen Leuktrako guduaren ondoren K.a. 371n garaitutako tebastarrei laguntzeko, eta komandantea izan zen Peloponesoko gerratan, non arkadiarren aurka garaipen garrantzitsu bat lortu zuen K.a. 367an. Alabaina, hauek garaitu zuten K.a. 364an Kromnusen. K.a. 362an Epaminondasen aurkako espartar erresistentziaren heroietako bat izan zen.
Errege bezala, Arkidamok fozearrei lagundu zien Tebasen aurka Gerra Sakratuetan. K.a. 346an Kretara bidaia zuen Litosi laguntzera, Knososekin gerran zegoena. K.a. 343an Tarento espartar koloniari laguntzera joan zen inguruan zituen beste herri italikoen aurka, bereziki lukaniarren aurka. K.a. 342an lehorreratu zen Italian flota eta armadarekin, tribu italiarrekin denbora luzez gogor borrokatuz K.a. 338an hil zen arte Manduriako harresipean.
* Datuak: Q448580
* Multimedia: Archidamus III / Q448580
# Arkhangelsk

Arkhangelsk (errusieraz Арха́нгельск) Errusiako hiria da, Arkhangelsk oblasteko hiriburua, Ipar Dvina ibaiaren bokalean, Itsaso Zuriaren ertzean dagoena. Errusiako ipar mendebaldeko hiri nagusietako bat da, Murmanskekin batera. 2010eko erroldaren arabera, 348.783 biztanle zituen.
Arkhangelskeko portua, Murmanskekoa ez bezala, neguan itxi behar izaten da, izotza dela eta. Ontzigintza eta zuretik ateratako gaiak lantzeko lantegi garrantzitsuak ditu. Iparbururako bidaldien abiapuntua da.

## Klima

Datu klimatikoak (Arkhangelsk) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 5.0 | 5.2 | 12.1 | 25.3 | 30.2 | 32.1 | 34.4 | 33.4 | 27.7 | 18.3 | 9.7 | 5.8 | 34.4 |
| Batez besteko tenperatura maximoa (°C) | -9.2 | -7.7 | -1.2 | 5.4 | 12.5 | 18.7 | 21.8 | 18.0 | 12.1 | 4.8 | -2.5 | -6.4 | 5.5 |
| Batez besteko tenperatura (ºC) | -12.8 | -11.4 | -5.5 | 0.4 | 6.9 | 13.0 | 16.3 | 13.1 | 8.2 | 2.3 | -5.1 | -9.7 | 1.3 |
| Batez besteko tenperatura minimoa (°C) | -16.5 | -15.1 | -9.4 | -3.9 | 2.2 | 7.7 | 11.3 | 8.9 | 5.1 | 0.1 | -7.7 | -13.4 | -2.6 |
| Erregistraturiko tenperatura minimoa (°C) | -45.2 | -41.2 | -37.1 | -27.3 | -13.7 | -3.9 | -0.5 | -4.1 | -7.5 | -21.1 | -36.5 | -43.2 | -45.2 |
| Pilatutako prezipitazioa (mm) | 38 | 29 | 30 | 30 | 49 | 61 | 73 | 70 | 61 | 67 | 53 | 46 | 607 |
| Prezipitazio egunak (≥ 1 mm) | 10 | 9 | 8 | 7 | 8 | 10 | 9 | 11 | 12 | 13 | 13 | 13 | 123 |
| Iturria: ||||||||||||||

## Demografia

Biztanleriaren bilakaera :
| 1811 | 1856 | 1897 | 1913 | 1926 | 1939 | 1970 | 1989 | 2002 | 2010 |
| 11 000 | 15 200 | 20 882 | 35 400 | 71 091 | 251 000 | 342 590 | 415 921 | 356 051 | 348 783 |

## Hiri senidetuak

Arkhangelsk ondorengo hiriekin senidetuta dago:
| Portland (Maine) (AEB)  Mulhouse (Frantzia)  Vardø (Norvegia)  Naryan-Mar (Errusia)  Kiruna (Suedia) | Słupsk (Polonia)  Oulu (Finlandia)  Ljusdal (Suedia)  Emden (Alemania)  Pireo (Grezia) |

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014-01-22 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. 157. araua. Europako hiriak. .
* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru
* ↑ http://pogoda.ru.net/climate/22550.htm Pogoda.ru.net webgunea

## Kanpo estekak

* (Errusieraz) (Ingelesez) Udalaren webgunea.
* Datuak: Q1851
* Multimedia: Arkhangelsk / Q1851